**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 410 / 04.01.2024 Primar**

 **Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru o delegație din partea Municipiului Târgu Mureș din cadrul Direcției Școli în vederea deplasării în Köln - Germania, în perioada 19-25 februarie 2024**

Primăria municipiului Târgu Mureș va participa la Târgul Internațional de Educație – „Didacta 2024”, care va avea loc în Köln, Germania, în perioada 20-24 februarie 2024.

Didacta este cel mai mare târg pentru personalul din toate sectoarele educației din Europa ( educație timpurie, învățământ primar, gimnazial, liceal, universitar, formare profesională), în care toate țările participante își prezintă ofertele de învățământ, soluții tehnologice noi, materiale de învățare, calificări.

Trăim într-o lume într-o continuă schimbare, în care digitalul devine parte a metodei de predare a cunoștințelor, astfel, acest târg are și secțiunea de educație digitală, unde putem avea șansa să descoperim cele mai noi dezvoltări în ceea ce privește predarea și învățarea digitală, metode inovative prin care copiii pot asimila informațiile mai bine, de îmbunătățire a sistemului de învățământ.

Scopul deplasării delegației este de a prospecta piața europeană în vederea identificării celor mai noi tendințe în domeniul educației în ceea ce privește tehnologia și materialele didactice moderne.

Intenția Direcției Școli este de a corela aceste tendințe cu produsele (materiale didactice, mobilier și echipamente IT) care fac obiectul contractului de finanțare - **”PNRR: Fonduri pentru România modernă și reformată!” C15 - Educație „DOTAREA CU MOBILIER, MATERIALE DIDACTICE ȘI ECHIPAMENTE DIGITALE A UNITĂȚILOR DE ÎNVĂȚĂMÂNT PREUNIVERSITAR, MUNICIPIUL TÂRGU-MUREȘ”.**

 Municipiul Târgu Mureș va fi reprezentat la acest târg de o delegație formată din 4 angajați din cadrul Direcției Școli.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de art. 2 lit. a, lit. c, art. 3, art. 5 din H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare. Având în vedere că cheltuielile de masă și de cazare nu sunt suportate de către organizator, coeficientul pentru diurnă și indemnizația de cazare va fi de 100% .

**Având în vedere** că deplasarea se va face cu autoturism personalși **distanța mare care trebuie parcursă, perioada deplasării delegației va fi în intervalul 19-25 februarie 2024.**

**- diurnă**: 6 zile /4 persoană/ – 6 x 4 x 35 euro = 840 EURO (respectiv 4177,00 lei, calculat la curs BNR comunicat în data de 3 ianuarie 2024, 1 EURO = 4,9731 lei).

**- indemnizație de cazare**: 6 zile/4 persoane/ - 6 x 4 x 150 euro = 3600 euro ( respectiv 17.903,00 lei, calculat la curs BNR comunicat în data de 3 ianuarie 2024, 1 EURO = 4,9731 lei).

- **transport**: cu autoturism personal: carburant – 2331,00 lei (conform decont provizoriu atașat).

 vignetă – 300,00 lei

 -**asigurare de călătorie**: 60 lei / pers, respectiv 240,00 lei ( 4 persoane)

Total cheltuieli deplasare: diurnă 840 euro (respectiv 4177,00 lei, conform cursului valutar BNR comunicat în data de 3 ianuarie de 1 euro= 4,9731 lei), indemnizație de cazare = 3600 euro ( respectiv 17.903,00 lei, calculat la curs BNR comunicat în data de 3 ianuarie 2024, 1 EURO = 4,9731 lei), transport: cu autoturism personal- carburant – 2331,00 lei,

vignetă – 300,00 lei, asigurare de călătorie: 60 lei / pers, respectiv 240,00 lei ( 4 persoane)

Total cheltuieli deplasare = 24.951,00 lei din capitolul bugetar 51020103.

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: nota internă nr. 74514 din 20.11.2023

 Director executiv adj. D.A.S.C.P.C. Șef serviciu

 Cosmin Blaga Trif Aurel

 Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

 **Inițiator,**

 **PRIMAR**

**SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2024**

**privind finanţarea din bugetul local a indemnizației în valută**

**pentru o delegație din partea Municipiului Târgu Mureș din cadrul Direcției Școli în vederea deplasării în Köln - Germania, în perioada 19-25 februarie 2024**

Consiliul local al municipiului Târgu Mureş, întrunit în şedinţă ordinară de lucru,

**Având în vedere:**

* Referatul de aprobare nr. 410 din data de 04.01.2024, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru o delegație din partea Municipiului Târgu Mureș din cadrul Direcției Școli în vederea deplasării în Köln – Germania, în perioada 19-25 februarie 2024,
* Raportul de specialitate nr. \_\_\_\_\_\_\_\_\_\_\_\_\_\_\_\_\_\_ al Direcției Economice,
* Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș.

**În conformitate** cu prevederile:

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1.** Se aprobă finanţarea din bugetul local a indemnizației în valută pentru o delegație din partea Municipiului Târgu Mureș din cadrul Direcției Școli în vederea deplasării în Köln - Germania, în perioada 19-25 februarie 2024.

**Art.2.** Municipiul Târgu Mureș va fi reprezentat la acest târg de o delegație formată din 4 angajați din cadrul Direcției Școli.

**Art.3.** Indemnizația în valută în valoare de - diurnă 840 euro (respectiv 4177,00 lei, conform cursului valutar BNR comunicat în data de 3 ianuarie 2024 de 1 euro= 4,9731 lei), indemnizație de cazare = 3600 euro ( respectiv 17.903,00 lei, calculat la curs BNR comunicat în data de 3 ianuarie 2024, 1 EURO = 4,9731 lei), transport: cu autoturism personal- carburant – 2331,00 lei, vignetă – 300,00 lei, asigurare de călătorie: 60 lei / pers, respectiv 240,00 lei (4 persoane).

Total cheltuieli deplasare= 24.951,00 lei din capitolul bugetar 51020103.

**Art.4.** În şedinţa imediat următoare delegația va prezenta o informare cu privire la desfăşurarea vizitei şi rezultatele acesteia.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale, Direcţia Economică și Direcția Școli.

**Art.6.** În conformitate cu prevederile art. 252, alin.1, lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.7.** Prezenta hotărâre se comunică:

* Serviciului Relații Interne și Internaționale
* Direcției economice
* Direcția Școli

**Viză de legalitate**

**Secretar General al Municipiului Târgu Mureş**

**Bordi Kinga**